paragraph_text: Nasuprot omrznutoj vlasti carice Katarine II, proglasio je da je on u stvari car Petar III, koji je bio svrgnut i ubijen 1762. Potpomognut od seljačkih masa bespravnih naroda Urala, Povolžja i dijela Sibira, našao je pristaše i među rudarima i radicima iz ruskih manufaktura. Bio je sposoban i energičan organizator i vojnik, pa su u prvo vrijeme ustanici postigli značajne uspjehe. Konačno su znatno jače carske snage porazile ustaničku vojsku. Pugačov je uhvaćen, odveden u Moskvu i tamo pogubljen.